OpenLLM-France/wikimedia huggingface dataset:
# Schneebergita

La schneebergita és un mineral de la classe dels fosfats que pertany al grup de la tsumcorita.
Antigament el nom schneebergita va ser utilitzat per Brezina el 1880 per descriure una nova fase de l'antimonat de calci descobert a la mina de Monteneve (mina de Schneeberg) al Tirol. Més tard, el 1932 es va demostrar que era isomorf amb la romeïta, de la qual se'n considera ara una varietat i que encara es coneix com Schneebergita (de Brezina), i amb la qual no s'ha de confondre. El 1999 va ser triat novament aquest nom per a aquest nou arsenat.

## Característiques

La schneebergita és un arsenat de fórmula química BiCo₂(AsO₄)₂(OH)·H₂O. Va ser aprovada com a espècie vàlida per l'Associació Mineralògica Internacional l'any 1999, sent publicada per primera vegada el 2002. Cristal·litza en el sistema monoclínic. La seva duresa a l'escala de Mohs es troba entre 4 i 4,5.
Segons la classificació de Nickel-Strunz, la schneebergita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, niquelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.
L'exemplar que va servir per a determinar l'espècie, el que es coneix com a material tipus, es troba conservat Museu de mineralogia i geologia de Dresden (Alemanya).

## Formació i jaciments

Va ser descoberta al districte miner de Roter Berg, a Zschorlau, dins el districte d'Erzgebirge (Saxònia, Alemanya), on es troba en forma de cristalls tabulars o aciculars de 0,5 mm de llarg, en motlles de quars d'arsenurs de cobalt i níquel descompostos. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Schneebergite» (en anglès). Mindat. [Consulta: 24 gener 2022].
* ↑ «Schneebergite (of Brezina)» (en anglès). Mindat. [Consulta: 24 gener 2022].
# CEIP La Portalada

El CEIP La Portalada és una obra d'Altafulla (Tarragonès) inclosa a l'Inventari del Patrimoni Arquitectònic de Catalunya.

## Descripció

Escola situada en un extrem del poble. El solar en què s'ubica té forma triangular, amb un dels costats encarat a la mar i a la carretera nacional que passa per la costa. L'immoble, que ocupa la totalitat del terreny, està construït amb pantalles de formigó i lloses per a la coberta. Aquesta última s'inclina i guanya alçada a la zona d'aulari.
L'escola s'organitza al voltant de tres patis: el primer està obert al sud, de manera que les aules tenen vistes a la costa; el segon està obert al nord-oest i compta amb la pista poliesportiva i una zona de jocs; el tercer, amb vegetació, és interior i ombrívol, amb la funció de donar ventilació i il·luminació a les parts centrals d'ús comú, així com a la zona administrativa i a la de professorat.

## Referències

* 1 2 «CEIP La Portalada». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Dark Floors

Dark Floors és una pel·lícula Finlàndia produïda i dirigida per Pete Riski el 2008.

## Personatges

* Skye Bennett: Sarah
* Philip Bretherton: Walter
* William Hope: Jon
* Ronald Pickup: Tobias
* Leon Herbert: Rick
* Noah Huntley: Ben
* Dominique McElligott: Emily
* Lordi
# Multiplicador d'aire

Un Multiplicador d'aire o multiplicador de flux Coandă és un tipus de ventilador que bufa l'aire a través d'un anell sense pales externes. Els seus pales estan ocultes a la base. El primer concepte va ser creat per Toshiba en 1981. Dyson afirma que els seus ventiladors sense aspes produeixen un flux d'aire més constant i fort que els ventiladors tradicionals.

## Descripció

L'aire és aspirat per un ventilador a la base i després dirigit a l'exterior a través d'una tovera. De fet surt a l'exterior a través d'una tovera en forma d'anell (ranura interna al voltant de tot l'anell), passant per sobre d'una forma com la d'una ala d'avió. El dissenyador industrial Sir James Dyson va cridar al seu ventilador Air Multiplier.

## Història

Dyson va demandar a les companyies xineses, ja que van començar a vendre ventiladors sense aspes a un preu molt inferior als de Dyson. Els xinesos van respondre que Dyson no podia patentar una invenció que ja estava patentada, ja que Toshiba va inventar el ventilador a 1981 i la seva patent va expirar al cap de 20 anys.

## Ventilador Q

El 2015, Panasonic va anunciar un ventilador esfèric sense aspes, que és utilitzable com ventilador o com a regenerador d'aire.

## Vegeu també

* Ventilador
* Efecte Coandă
* Sensor BSI

## Referències

* 1 2 «Dyson fan: was it invented 30 years ago?». Telegraph. [Consulta: 9 gener 2014].
* ↑ , <https://patents.google.cat/patent/US8454322B2/en>
* ↑ Samiljan, Tom. «James Dyson Explains How New Bladeless 'Air Multiplier' Fan Works». Switched.com, 12-10-2009. Arxivat de l'original el 5 de febrer de 2010. [Consulta: 9 gener 2014].
* ↑ «Sir James Dyson explains his bladeless fan». YouTube. [Consulta: 9 gener 2014].
* ↑ Dan Milmo. «Dyson seeks to block copycat manufacturers in China». The Guardian. [Consulta: 9 gener 2014].
* ↑ «Dyson fan: was it invented 30 years ago?». Telegraph. [Consulta: 9 gener 2014].

## Enllaços externs

* how-new-bladeless-air-multiplier-fan-work Arxivat 2014-10-30 a Wayback Machine.
* bladeless-air-multiplier
# Mojmírovce

Mojmírovce és un poble i municipi d'Eslovàquia que es troba a la regió de Nitra, al sud-oest del país. El 2021 tenia 2.922 habitants.

## Història

La primera menció escrita de la vila es remunta al 1156.

## Viles agermanades

* Čemer, Hongria

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História» (en eslovac). Obec Mojmírovce. [Consulta: 7 agost 2022].
# Schneider CA1

El Schneider CA1 (en un principi anomenat com a Schneider CA) va ser el primer tanc francès. Va ser construït a causa del sofriment en la guerra de trinxeres de la "Gran Guerra".

## Desenvolupament

Schneider & Co. va ser una empresa fabricant d'armes important a França. Va tenir l'encàrrec de crear tractors d'artilleria pesant, el gener de 1915 l'empresa va enviar al cap de dissenyadors, Eugène Brillié, per investigar els tractors de l'empresa americana, Holt Company, que en aquell moment feien un programa de proves a Anglaterra. En la tornada de Brillié, que anteriorment va desenvolupar cotxes blindats a Espanya, va convèncer a l'empresa de dissenyar i crear un Tracteur blindé et armé (tractor blindat i armat), basat en el xàssis del Baby Holt, que se'n van ordernar per fer unes dues unitats. El juliol de 1915 en aquest programa privat es va unir a l'equip l'enginyer i Membre del Parlament, Jules-Louis Bréton i va fer col·locar una punta davant del buc per arrencar i superar obstacles. Deu dels 50 vehicles Baby Holt que es van fer vehicles van ser blindats i muntats amb un buc en forma de punta.

## Referències

* Pierre Touzin, Les véhicules blindés français, 1900-1944. EPA, 1979.
* Jean-Gabriel Jeudy, Chars de France, E.T.A.I., 1997.
# Fort Dodge

Fort Dodge és una població dels Estats Units a l'estat d'Iowa. Segons el cens del 2000 tenia 25.136 habitants.

## Demografia

Segons el cens del 2000, Fort Dodge tenia 25.136 habitants, 10.470 habitatges, i 6.376 famílies. La densitat de població era de 666,6 habitants/km².
Dels 10.470 habitatges en un 29% hi vivien nens de menys de 18 anys, en un 45,9% hi vivien parelles casades, en un 11,4% dones solteres, i en un 39,1% no eren unitats familiars. En el 33,8% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,3% tenia menys de 18 anys, un 10,7% entre 18 i 24, un 25,2% entre 25 i 44, un 21,2% de 45 a 60 i un 18,5% 65 anys o més.
L'edat mediana era de 38 anys. Per cada 100 dones de 18 o més anys hi havia 86,7 homes.
La renda mediana per habitatge era de 33.361 $ i la renda mediana per família de 42.555 $. Els homes tenien una renda mediana de 31.253 $ mentre que les dones 23.360 $. La renda per capita de la població era de 18.018 $. Entorn del 7,7% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Dodge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Fort Dodge». American Fact Finder. Oficina del Cens dels Estats Units, 12-01-2010.
# Montgràs

Montgràs (oficialment Montgras) és un municipi del departament francès de l'Alta Garona, a la regió d'Occitània. Montgrí

## Referències

* ↑ «Toponímia occitana». Arxivat de l'original el 2012-03-03. [Consulta: 29 agost 2010].
# Mohamed Kanu

Mohamed Kanu (Freetown, 5 de juliol de 1968), també conegut com a Ahmed Kanu, és un exfutbolista de Sierra Leone de la dècada de 1990. Fou internacional amb la selecció de futbol de Sierra Leone. Pel que fa a clubs, destacà a diversos clubs belgues com Eendracht Aalst, KV Oostende, KSK Beveren i Cercle Brugge. Un cop retirat, fou entrenador.

## Referències

* ↑ «WC2002 Qualifiers - Africa - Group B».
* ↑ Stardekk. «Cercle Brugge KSV» (en neerlandès). Arxivat de l'original el 2007-09-27.
* ↑ Cerclemuseum.be (neerlandès)
* ↑ Mohamed Kanu a National-Football-Teams.com (anglès)
* ↑ «Kanu Leone stars caretaker coach» (en anglès). , 05-11-2007.
# Salt Lake City Stars

Salt Lake City Stars és un equip de bàsquet professional de Salt Lake City, Utah. Fundat el 1997, com Idaho Stampede amb seu a Boise, Idaho, jugà a la Continental Basketball Association fins al 2006 quan es mudà a la NBA Development League, conservant encara el nom. El 2016 la franquícia es va moure a l'actual localització.
A la CBA va assolir la segona posició la temporada 2003-2004, perdent contra els Dakota Wizards, equip que també es mudà a la D-League el 2006. El seu primer títol va ser la temporada 2007-2008, quan ja jugava a la NBDL.

## Resultats de cada any

Llegenda: V = Victòries, D = Derrotes, % = % de victòries
| Temporada | V | D | % | Playoffs | Resultats |
| Idaho Stampede (CBA) (Inclòs als resultats totals) ||||||
| 1997-98 | 25 | 31 | .446 | Perdé la primera ronda | Fort Wayne 3, Idaho 2 |
| 1998-99 | 25 | 31 | .446 | Perdé la primera ronda | Sioux Falls 3, Idaho 2 |
| 1999-00 | 19 | 37 | .339 | | |
| 2000-01 | 17 | 7 | .708 | | |
| 2002-03 | 17 | 31 | .354 | | |
| 2003-04 | 33 | 12 | .733 | Guanyà les semifinals Perdé la CBA Finals | Idaho 3, Gary 1 Dakota 132, Idaho 129 |
| 2004-05 | 23 | 25 | .479 | | |
| 2005-06 | 25 | 23 | .521 | Perdé la ronda de tots | (1-2) |
| Idaho Stampede (D-League) ||||||
| 2006-07 | 33 | 17 | .660 | Perdé les semifinals | Colorado 94, Idaho 91 (OT) |
| 2007-08 | 36 | 14 | .720 | Guanyà les semifinals Guanyà la D-League Finals | Idaho 97, Los Angeles 90 Idaho 2, Austin 1 |
| 2008-09 | 31 | 19 | .620 | Perdé la primera ronda | Austin 119, Idaho 116 (OT) |
| 2009-10 | 0 | 0 | .000 | | |
| Total | 284 | 247 | .535 | |

## Enllaços externs

* Web oficial dels Idaho Stampede
# Béatrice Didier

Béatrice Didier (La Tronche, Isera, 21 de desembre de 1935), és una crítica literària francesa.

## Biografia

Béatrice Didier és professora de literatura i directora de col·leccions en l'àmbit editorial. Doctora en lletres (1965), és professora emèrita a l'École normale supérieure (anteriorment Sèvres), de la qual va ser sotsdirectora en funcions i on dirigeix un seminari sobre la relació entre literatura i música.
Didier es va especialitzar en literatura francesa dels segles xviii i xix (en particular dels autors Senancour, Chateaubriand, Stendhal i George Sand), i en escrits de caràcter autobiogràfic.
Ha publicat i editat nombrosos llibres i contribueix a la revista Europe. Béatrice Didier dirigeix les col·leccions “Escriptors”, “Escriptura” i “Escrita” de l'editorial Presses Universitaires de France.
És vicepresidenta de la Société Chateaubriand (2020).

## Obra

* Chateaubriand avant le Génie du christianisme (dir.), Champion, 2006
* Oberman ou le sublime négatif (dir.), Presse de l'ENS, 2006
* Stendhal ou la dictée du bonheur, Klincksieck, 2004
* D'une gaîté ingénieuse : l'Histoire de Gil Blas roman de Lesage, Louvain; Dudley, MA: Peeters, 2004. (ISBN 978-2-87723-775-8).
* Gil Blas de Lesage, Gallimard, París, 2002
* Stendhal et l'État (dir.), Cirvi, Torí, 2002
* Le Journal intime, PUF, "Littératures modernes", 2002
* Dictionnaire de littérature grecque ancienne et moderne, PUF, col. "Quadrige", sota la dir. de Béatrice Didier et Jacqueline de Romilly, 2001
* Diderot dramaturge du vivant, PUF, "Écriture", 2001
* Jean-Jacques Origas & Béatrice Didier, Dictionnaire de littérature japonaise, PUF, Quadrige, 2000
* L'Écriture-femme, PUF, "Écriture", 1999
* George Sand écrivain : un grand fleuve d'Amérique, PUF, 1998
* Alphabet et raison. Le paradoxe des dictionnaires au XVIII$^e$ siècle, PUF, « Écriture », 1996
* Histoire de la littérature française du XVIII$^e$ siècle, Nathan, 1992 (ISBN 978-2-09-190038-4)
* La Littérature de la Révolution française, PUF, « Que sais-je? », n$^o$ 2418, 1988
* Le Siècle des Lumières, MA Éditions, 1987
* La Voix de Marianne, essai sur Marivaux, José Corti, 1987
* La Musique des Lumières : Diderot, l'Encyclopédie, Rousseau, PUF, 1985
* Un dialogue à distance : Gide et Du Bos, 1977
* Sade, Denoël, 1976

## Distincions

* Comanadora de l'Orde de les Palmes Acadèmiques
* Comanadora de l'Orde Nacional del Mèrit
* Oficial de l'Orde national del Mèrit
* Prix Montyon de l'Académie française (1977) per la seva obra Un dialogue à distance : Gide et Du Bos

## Referències

* ↑ «L'Imaginaire chez Senancour» (en francès). SUDOC. [Consulta: 5 octubre 2020].
* ↑ «Le direction de la Société Chateaubriand» (en francès). Société Chateaubriand, 2020. Arxivat de l'original el 2019-04-16. [Consulta: 5 octubre 2020].
* ↑ «Décret du 14 mai 2014 portant promotion et nomination» (en francès). Journal Officiel de la République Française, 15-05-2014. [Consulta: 5 octubre 2020].
# Dodge Center

Dodge Center és una població dels Estats Units a l'estat de Minnesota. Segons el cens del 2000 tenia 2.226 habitants.

## Demografia

Segons el cens del 2000, Dodge Center tenia 2.226 habitants, 824 habitatges, i 588 famílies. La densitat de població era de 452,3 habitants per km².
Dels 824 habitatges en un 42% hi vivien nens de menys de 18 anys, en un 53% hi vivien parelles casades, en un 12,9% dones solteres, i en un 28,6% no eren unitats familiars. En el 23,5% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,03.
Per edats la població es repartia de la següent manera: un 30,2% tenia menys de 18 anys, un 8,4% entre 18 i 24, un 29,7% entre 25 i 44, un 17,6% de 45 a 60 i un 14,1% 65 anys o més.
L'edat mediana era de 32 anys. Per cada 100 dones de 18 o més anys hi havia 88 homes.
La renda mediana per habitatge era de 39.453 $ i la renda mediana per família de 44.632 $. Els homes tenien una renda mediana de 31.525 $ mentre que les dones 24.485 $. La renda per capita de la població era de 16.858 $. Entorn del 8% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dodge Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Dodge Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Murvièlh

Murvièlh (en francès Murviel-lès-Béziers) és un municipi occità del Llenguadoc, en el departament de l'Erau a la regió Occitània.

## Referències

* ↑ Topònims occitans de l'Erau
# Mohamed Khan

Mohamed Hamed Hassan Khan (àrab: محمد حامد حسن خان, Muḥammad Ḥāmid Ḥasan Ḫān) (el Caire, 26 d'octubre de 1942 - 26 de juliol de 2016) va ser un director de cinema, guionista i actor egipci. Va ser un membre fonamental de la «generació dels 80» al cinema egipci, juntament amb directors com Khairy Beshara, Daoud Abdel Sayed, Atef al-Tayyeb i Yousry Nasrallah. El seu principal credo estètic, en línia amb els directors de la seva generació, va ser un realisme revigoritzat que buscava la documentació directa de la vida quotidiana al Caire, més enllà de les parets de l'estudi. Khan té quatre pel·lícules a la llista de Les 100 millors pel·lícules egípcies.

## Biografia

Khan va néixer el 26 d'octubre de 1942 al Caire, Egipte, de mare italiana egípcia i pare pakistanès. Després de completar la seva educació secundària a Egipte, va estudiar a la London School of Film Technique (ara coneguda com The London International Film School) entre 1962 i 1963. Va dirigir diverses pel·lícules de 8 mm. El 1963, va tornar a Egipte i va treballar al departament de guions de la General Egyptian Film Organization. Entre 1964 i 1966, va treballar com a ajudant de direcció al Líban. Després es va traslladar de nou a Anglaterra, on va escriure el seu llibre "An Introduction to the Egyptian Cinema", publicat per Informatics rl 1969. Va editar un altre llibre titulat Outline of Czechoslovakian Cinema, que també fou publicat per Informatics el 1971.
La seva pel·lícula de 1983 The Street Player va ser presentada al 13è Festival Internacional de Cinema de Moscou. Segons un llibre publicat per Bibliotheca Alexandrina el desembre de 2007, Ahlam Hind we Kamilia (1988) de Khan és un dels 100 fites en la història del cinema egipci.
Té una filla, Nadine, directora de cinema, i un fill, Hassan, artista i músic. Es va casar dues vegades, primer amb Zeinab Khalifa, una coneguda joiera egípcia, i després amb Wessam Soliman, un guionista egípcia que va escriure tres de les seves pel·lícules: Banat Wust el-Balad (Noies de barri), Fi-Sha'et Masr el-Guedida (En un apartament d'Heliopolis) i Fatat el-Masna' (La noia de la fàbrica).

## Filmografia

* 1981: Maowid ala ashaa
* 1982: Taer ala el tariq
* 1986: Awdat muwâtin
* 1987: El Harrif
* 1987: Zawgat ragol mohim
* 1988: Ahlam Hind we Kamilia
* 1993: Mr Karate
* 2001: Ayam Sadat
* 2007: Fi shaket Masr El Gedeeda
* 2014: Fatat El Masnaa
* 2016: Qabl Zahmet El Seif

## Referències

* ↑ Bénard, Marie-Claude, Depaule, Jean-Charles & Ayman Salem (eds.) (1990). Le Caire et le cinéma égyptien des années 1980. Le Caire: Cedej
* ↑ El Nabawi, Maha «Mohamed Khan, master of Egyptian realist cinema, to receive posthumous award at Cairo Film Festival». The National, 10-11-2016 [Consulta: 5 abril 2017].
* ↑ «Celebrated film director Mohamed Khan dies in Cairo». The Guardian, 26-07-2016 [Consulta: 5 abril 2017].
* ↑ «13th Moscow International Film Festival (1983)». MIFF. Arxivat de l'original el 2013-11-07. [Consulta: 6 febrer 2013].

## Enllaços externs

* An issue of Carnival Arabia dedicated to Mohamed Khan
* The best of Egyptian cinema, the best 15 best Egyptian films of all time Arxivat 2009-03-23 a Wayback Machine.
# Fowlerton (Texas)

Fowlerton és una concentració de població designada pel cens dels Estats Units a l'estat de Texas. Segons el cens del 2000 tenia 62 habitants.

## Demografia

Segons el cens del 2000, Fowlerton tenia 62 habitants, 28 habitatges, i 18 famílies. La densitat de població era d'11 habitants per km².
Dels 28 habitatges en un 25% hi vivien nens de menys de 18 anys, en un 60,7% hi vivien parelles casades, en un 3,6% dones solteres, i en un 35,7% no eren unitats familiars. En el 35,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,8% tenia menys de 18 anys, un 1,6% entre 18 i 24, un 22,6% entre 25 i 44, un 33,9% de 45 a 60 i un 16,1% 65 anys o més.
L'edat mediana era de 46 anys. Per cada 100 dones de 18 o més anys hi havia 76,9 homes.
La renda mediana per habitatge era de 19.107 $ i la renda mediana per família de 23.750 $. Els homes tenien una renda mediana de 0 $ mentre que les dones 40.417 $. La renda per capita de la població era de 16.497 $. Cap de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fowlerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Fowlerton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lloc

Lloc és el nom que reben les finques agrícoles de Menorca.
Aquestes finques funcionen des de fa segles pel sistema de mitgeres, que consisteix en el fet que el propietari, conegut com a es Senyor, posa les terres i el pagès s'ocupa de treballar-les. Dels beneficis que se'n treu es fan dues meitats iguals, una per a cadascú. L'extensió d'aquestes finques és molt variable, tant hi trobam una de les finques més grans de les Illes Balears amb 1.400 hectàrees (la Mola de Fornells) fins a petits llocs de 20-30 hectàrees d'extensió.
Els llocs menorquins han estat part del motor econòmic de l'illa durant segles fins que a mitjan segle xx el turisme els va desbancar, i de fet cada dia es tanca la producció de molts d'aquests llocs, que passen a mans de forasters potentats que els utilitzen com a residència d'estiu. Només algunes famílies nobles de Menorca poden continuar mantenint el sistema de mitgeres tradicional gràcies a l'elevat nombre de llocs que posseïxen cosa que fa que el resultat econòmic no sigui deficitari.
La principal activitat del llocs sempre ha estat la ramaderia de vaques per a la producció de llet i del conegut internacionalment formatge de Maó, però també s'han dedicat a la ramaderia porcina per a la producció d'embotits com la sobrassada, la carnixua i el camallot.

## Vegeu també

* Masia
* Possessió
* Casa Pagesa
Viccionari